Tildeling av praksisplasser

Alle studenter får tildelt et nummer innenfor en nummerserie fra 1 og opp til det antall studenter som skal gjennomføre praksisstudier innen de ulike fagområder. Dette gjøres ved at tillitsvalgte studenter i samarbeid med administrasjonen utfører trekking av nummer.

I første praksisperiode, andre semester, skal alle studentene gjennomføre praksisstudier i sykehjem. 

I de fire øvrige praksisperiodene, det vil si i tredje, fjerde og femte semester, skal studentene fordeles på de fire fagområdene kirurgi, psykiatri, medisin og hjemmesykepleie på en slik måte at alle studenter i løpet av bachelorstudiet har gjennomført kliniske praksisstudier innen alle fem fagområder.

Tillitsvalgte i samarbeid med praksisansvarlig fra administrasjonen trekker nummer for den enkelte student. Studenten som får nr. 1 får velge praksisplass først fra liste over tigjengelige praksisplasser, så fortsetter student med nr. 2 osv.

For å sikre at studenter som har fått innvilget praksisplass ut fra særlige behov får velge plass i henhold til innvilget særplass, blir disse studentene trekt først i et utvalg av nummer fra 1 og opp til det antall praksisplasser som er tilgjengelig innen det aktuelle fagområdet i Trondheim kommune. Studenter som har fått innvilget praksisplass ut fra særlige behov og som ønsker praksisplass i kommuner utenfor Trondheim får anledning til å velge praksisplass i distriktet forutsatt at det finnes disponible praksisplasser på ønsket sted.

Etter at studenter med praksisplass ut fra særlige behov er trukket, legges de øvrige nummerlappene i ”hatten” for i trekning for de øvrige studentene.

For så langt som mulig å unngå at de samme studentene må reise ut i distriktet flere ganger, blir det tatt hensyn til studenter som tidligere har hatt praksisplass i distriktet ved at de får tildelt nummer innenfor rammen av praksisplasser i Trondheim.

Etter at nummer er trekt legges trukket nummerliste ut på It’s learning sammen med tilgjengelige praksisplasser. Tillitsvalgte gjennomfører i samarbeid med studentene valg av praksisplass ut fra trukket nummerliste og tilgjengelige plasser i den aktuelle praksisplassen. 

